Stjórnarfundur FFÁS 22. nóv 2018
Mættar voru Anna Guðmundsdóttir, Dröfn Vilhjálmsdóttir, Guðmunda Guðlaugsdóttir, Guðrún Ólafsdóttir, Halla Svavarsdóttir, Heiða Rúnarsdóttir, Margrét Björnsdóttir og Ragnhildur Birgisdóttir.
Guðrún las upp fundargerð síðasta fundar sem haldinn var 13. september 2018.
Næsta fræðslustund verður haldin í mars á föstudegi frá kl. 14-17 í tengslum við ráðstefnuna í Gerðubergi. Ákveðið var að athuga hvort halda megi fræðslustundina í Garðaskóla í Garðabæ. Þar er nýtt áhugavert safn undir stjórn Maríu Hrafnsdóttur og makerspace sem Hildur Rúdolfsdóttir heldur utan um. Guðmunda tekur að sér að kanna það.
Talað um að fá þær Fríðu S. Haraldsdóttur og Margréti Sólmundsdóttur á safninu í Vesturbæjarskóla til að halda erindi um starfsemi þess. Margrét athugar það.
Lítillega rætt um skólasöfn í Svíþjóð. Þær Dröfn og Heiða heimsóttu nokkur söfn í Stokkhólmi sl. skólaár.
Rætt um að fá erindi um rafbækur frá Borgarbókasafninu. Margrét ætlar að kanna það.
Hugmyndir fyrir seinni fræðslustundir:
· Landskerfi bókasafna
· Lestrarvinir
· Kynning á starfsemi IBBY á Íslandi
Dröfn vakti athygli  á því að það vantaði tölfræðilegar upplýsingar um stöðu og starfsemi skólasafnanna.  FFÁS hefur gert skoðanakönnun á nokkurra ára fresti. Rætt um að athuga með könnun sem Vala Nönn Gautsdóttir gerði í tengslum við mastersritgerð sína sem enn er í vinnslu. Ákveðið að hugsa ekki frekar um þetta á þessu skólaári.
Stjórnin ætlar að spyrjast fyrir um bókasafnsráðið sem er hjá Mennta- og menningarmálaráðuneytinu. Heiða tekur það að sér.
Kanna þarf hvenær umsóknin til Sambands sveitarfélaga um styrk varðandi áframhaldandi fræðslustarf þarf að vera tilbúin.
Heiða og Rósa Harðardóttir fóru á fund hjá Menntamálastofnun sl. haust. Þar er verið að setja á laggirnar lesvef þar sem væntingar eru um að sett verði inn efni sem tengist skólasöfnum. Dröfn og Heiða hafa verið stofnuninni innan handar og komið með hugmyndir í tengslum við lestrarhvatningu og einnig fært þeim efni upp í hendurnar en þær hafa verið að kalla eftir samstarfi stofnunarinnar við félagið.
Aðalfundur félagsins verður haldinn á föstudegi fyrir Gerðubergsráðstefnuna.
Næsti fundur stjórnar verður fimmtudaginn 31. janúar kl. 14 í Snælandsskóla í Kópavogi.
Á næsta skólaári verður fyrsta fræðslustund vetrarins og jólastund félagsins sameinuð og haldin í byrjun nóvember og þá í tengslum við Norrænu bókmenntavikuna.
Fundarritari Halla Svavarsdóttir.

